
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 februarie 2010

	Nr.
	27/604


R A P O R T

asupra proiectului de Lege privind aprobarea Ordonanţei Guvernului nr.21/2009 pentru modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 598 din 16 noiembrie 2009, cu dezbaterea pe fond, în procedură obişnuită, a proiectului de Lege privind aprobarea Ordonanţei Guvernului nr.21/2009 pentru modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.986/28.08.2009)

· avizul favorabil al Comisiei juridice, de disciplină şi imunităţi (nr.31/1065/15.12.2009)

· avizul favorabil al Comisiei pentru apărare, ordine publică şi siguranţă naţională (nr.32/595/25.11.2009)

· avizul favorabil al Comisiei pentru industrii şi servicii (nr.23/395/08.02.2010).

Proiectul de lege are ca obiect de reglementare modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, în scopul stipulării clare a faptului că statele membre efectuează verificări specifice ale echipamentelor în cadrul controalelor rutiere şi al controalelor la sediul întreprinderilor/operatorilor de transport rutier. Pentru a asigura eficienţa acestor controale, este necesar să se definească mai precis echipamentul standard care urmează să fie pus la dispoziţia agenţilor de control, pentru a putea detecta dispozitivele utilizate pentru manipularea/fraudarea tahografelor digitale şi a datelor acestora. 

Totodată, se are în vedere clasificarea armonizată a încălcărilor în domeniul legislaţiei sociale în scopul asigurării unei baze comune pentru sistemele de clasificare în funcţie de gradul de risc, clasificarea încălcărilor făcându-se în funcţie de gravitatea acestora şi de eventualele consecinţe pentru siguranţa traficului, precum şi de posibilitatea de control a respectării legislaţiei de către conducătorul auto sau întreprindere.


Prezenta ordonanţă are ca obiectiv transpunerea în legislaţia naţională a prevederilor Directivelor 2009/4/CE şi 2009/5/CE.


Comisia propune Plenului Camerei Deputaţilor adoptarea proiectului de lege cu amendamente, pentru a asigura cadrul legislativ prin intermediul căruia sunt transpuse la nivel intern normele juridice ale celor două directive comunitare, în scopul alinierii legislaţiei naţionale de profil la ansamblul exigenţelor actuale statuate la nivel european în această materie.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 9 februarie 2010 au participat, în conformitate cu prevederile art.55 din Regulamentul Camerei Deputaţilor, republicat:

· d-l Anton Marin – Secretar de Stat, Ministerul Transporturilor şi Infrastructurii
· d-l Eduard Ungureanu – consilier, Ministerul Transporturilor şi Infrastructurii

· d-l Mihai Vuluga – inspector, Autoritatea Rutieră Română

· d-l Ovidiu Mihaiu – inspector, Inspecţia Muncii.
La lucrările comisiei au fost prezenţi 20 deputaţi, din totalul de 20 membri ai comisiei.

Raportul comisiei a fost adoptat cu 17 voturi pentru şi 3 abţineri.

Proiectul de lege a fost adoptat de Senat în şedinţa din 11 noiembrie 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind aprobarea Ordonanţei Guvernului nr.21/2009 pentru modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora


	Nemodificat 
	

	2. 
	__
	Articol unic. – Se aprobă Ordonanţa Guvernului nr.21 din 29 august 2009 pentru modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, adoptată în temeiul art.1 pct.II.5 din Legea nr.253/2009 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.599 din 31 august 2009.

 
	Articol unic. – Se aprobă Ordonanţa Guvernului nr.21 din 29 august 2009 pentru modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, adoptată în temeiul art.1 pct.II.5 din Legea nr.253/2009 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.599 din 31 august 2009, cu următoarele modificări:
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă

	Pentru respectarea normelor de tehnică legislativă.

	3. 
	Titlul ordonanţei

Ordonanţă
pentru modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora


	__
	Nemodificat 
	

	4. 
	Art.I. - Ordonanţa Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, publicată în Monitorul Oficial al României, Partea I, nr.565 din 16 august 2007, aprobată cu modificări prin Legea nr. 371/2007, se modifică şi se completează după cum urmează:


	__
	Nemodificat 
	

	5. 
	1. La articolul 4, alineatul (3) se modifică şi va avea următorul cuprins: 

   "(3) Controlul la sediile întreprinderilor şi operatorilor de transport rutier se efectuează de cître personalul cu atribuţii de control din cadrul Autorităţii Rutiere Române - A.R.R. şi/sau de către personalul cu atribuţii de control din cadrul Inspecţiei Muncii - I.M., Ministerului Muncii, Familiei şi Protectiei Sociale, în limita de competenţă a acestora." 


	__
	Nemodificat 
	

	6. 
	2. La articolul 5, literele c) şi e) se modifică şi vor avea următorul cuprins:

„c) transmite la fiecare 2 ani Comisiei Europene raportări statistice cu privire la activitatea de control, conform prevederilor art.17 din Regulamentul Parlamentului European şi al Consiliului (CE) nr. 561/2006 şi ale Deciziei Comisiei nr. 5.123 din data de 22 septembrie 2008 privind elaborarea formularelor standard prevăzute la articolul 17 al Regulamentului Parlamentului European şi al Consiliului (CE) nr.561/2006; 
..............................................
e) transmite informaţiile prevăzute la art.22 alin.(2) din Regulamentul Parlamentului European şi al Consiliului (CE) nr.561/2006 şi, respectiv, la art.19 alin.(3) din Regulamentul Consiliului (CEE) nr.3.821/85 organismelor similare din celelalte state membre ale Uniunii Europene.”


	__
	Nemodificat 
	

	7. 
	3. Articolul 6 se modifică şi va avea următorul cuprins: 
„Art.6. - (1) Toate instituţiile implicate în activitatea de control vor înainta anual Coordonatorului naţional statistici detaliate cu privire la controalele desfăşurate, în limita de competenţă a acestora, conform Deciziei Comisiei nr. 5.123 din data de 22 septembrie 2008. 

(2) Statisticile prevăzute la alin.(1) se centralizează de către Coordonatorul naţional şi se transmit la fiecare 2 ani Comisiei Europene. 

(3) Întreprinderile/operatorii de transport rutier au obligaţia de a descărca şi stoca la sediu, cel mai târziu la fiecare 28 de zile, datele din cartelele tahografice ale conducătorilor auto, iar datele din tahografele digitale ale vehiculelor pe care le utilizează, cel mai târziu la fiecare 90 de zile." 


	__
	Nemodificat 


	

	8. 
	4. După articolul 7 se introduce un nou articol, articolul 71, cu următorul cuprins: 
„Art.71. - (1) În cazul efectuării controlului în trafic privind respectarea prevederilor prezentei ordonanţe, personalul cu atribuţii de control va verifica tahografele cu care sunt echipate vehiculele, pentru a detecta montarea şi/sau utilizarea unei instalaţii destinate să distrugă, să elimine, să manipuleze ori să modifice orice date sau să interfereze cu orice fracţiune a unui schimb electronic de date între părţile componente ale tahografului ori destinate să blocheze sau să modifice datele înainte de criptare în unul dintre modurile enumerate. 

(2) În vederea efectuării controlului în trafic, personalul cu atribuţii de control va dispune de aparatură specifică de analiză, cu soft adecvat, pentru a verifica şi confirma semnătura digitală ataşată datelor, precum şi de soft specific de analiză pentru a stabili în detaliu variaţiile de viteză ale vehiculelor înainte de verificarea tahografului." 


	__
	Nemodificat 
	

	9. 
	Pct.5, art.8 alin.(1), partea itroductivă

5. Articolul 8 se modifică şi va avea următorul cuprins: 
„Art. 8. - (1) Următoarele fapte reprezintă încălcări foarte grave ale dispoziţiilor Regulamentului Parlamentului European şi al Consiliului (CE) nr. 561/2006 şi ale Regulamentului (CEE) nr. 3.821/85 şi constituie contravenţii, dacă acestea nu sunt considerate infracţiuni potrivit legii penale: 


	
	1. La articolul I punctul 5, partea introductivă a alineatului (1) al articolului 8 se modifică şi va avea următorul cuprins:
„Art.8. - (1) Următoarele fapte reprezintă încălcări foarte grave ale dispoziţiilor Regulamentului Parlamentului European şi al Consiliului (CE) nr. 561/2006, ale Regulamentului (CEE) nr. 3.821/85 şi, după caz, ale Acordului AETR, şi constituie contravenţii, dacă acestea nu sunt considerate infracţiuni potrivit legii penale: 

Autori: d-nii deputaţi Victor Paul Dobre, Adrian Solomon, Kerekes Karoly


	Pentru respectarea normelor de tehnică legislativă.

Regulamentul CE 561/2006 se aplică doar transporturilor efectuate integral pe teritoriul Uniunii Europene, Elveţiei şi al ţărilor părţi la Acordul privind Spaţiul Economic European, iar în cazul transporturilor internaţionale efectuate, fie şi parţial, în afara acestui teritoriu, se aplică prevederile Acordului AETR.

În cazul neincluderii prevederilor Acordului AETR, ordonanţa nu poate fi aplicabilă unei părţi importante din transporturile derulate pe teritoriul României, de ex. în cazul transporturilor derulate din Turcia în România, transportatorul în cauză este obligat să respecte, pe teritoriul României, Acordul AETR şi nu Regulamentul CE 561/2006, indiferent de ţara de înmatriculare a vehiculului.



	10. 
	Pct.5, art.8 alin.(1), pct.1 – 7, 
9 – 12, 15 – 16, 21, 23, 30, 32, 34 – 36, 38. 
1. depăşirea perioadei zilnice de conducere, respectiv a perioadei maxime zilnice de conducere cu două ore sau mai mult; 

2. depăşirea perioadei săptămânale de conducere cu 14 ore sau mai mult; 

3. depăşirea perioadei maxime de conducere, în două săptămâni consecutive, cu 22 de ore şi 30 de minute sau mai mult; 

4. depăşirea perioadei maxime de conducere neîntreruptă cu o oră şi 30 de minute sau mai mult; 

5. nerespectarea perioadei minime de odihnă zilnică cu două ore şi 30 de minute sau mai mult; 

6. nerespectarea perioadei minime de odihnă zilnică redusă cu două ore sau mai mult; 

7. nerespectarea perioadei de odihnă zilnică fracţionată cu două ore sau mai mult; 
...............................................

9. nerespectarea perioadei minime de odihnă săptămânală redusă cu 4 ore sau mai mult; 

10. nerespectarea perioadei minime de odihnă săptămânală normală cu 9 ore sau mai mult; 

11. acordarea de către întreprindere / operatorul de transport rutier a unor plăţi conducătorilor auto, chiar şi sub formă de bonificaţii sau prime, în funcţie de distanţa parcursă şi/sau de cantitatea de mărfuri transportată; 

12. utilizarea unui vehicul fără tahograf conform reglementărilor în vigoare sau a unui vehicul înmatriculat pentru prima oară după 1 ianuarie 2007, echipat cu tahograf analogic; 

...............................................

15. conducerea unui vehicul dotat cu tahograf fără a utiliza diagrame tahograf şi/sau cartela tahografică; 

16. deteriorarea voluntară a tahografului; 
...............................................

21. nerespectarea obligaţiei întreprinderii/operatorului de transport rutier de a păstra înregistrările privind perioadele de conducere, pauzele şi perioadele de odihnă ale conducătorilor auto cel puţin un an de la efectuarea acestora, în ordine cronologică si separat pentru fiecare conducător auto; 

...............................................

23. utilizarea incorectă a diagramelor tahograf sau a cartelei tahografice de către conducătorul auto; 

...............................................

30. refuzul conducătorului auto, în cursul controlului în trafic, de a permite verificarea, reţinerea sau copierea oricărei înregistrări privind perioadele de conducere, pauzele şi perioadele de odihnă ale acestuia; 
...............................................

32. neprezentarea, în cursul controlului la sediul întreprinderii/operatorului de transport rutier, a înregistrărilor privind perioadele de conducere, pauzele şi perioadele de odihnă ale conducătorilor auto solicitate de personalul cu atribuţii de inspecţie şi control; 

...............................................

34. ştergerea, distrugerea datelor înregistrate pe diagramele tahograf, a celor stocate în tahograf sau pe cartela tahografică sau a rapoartelor imprimate de tahograf; 

35. montarea unor dispozitive ilegale de manipulare a tahografului, diagramelor tahograf şi/sau cartelelor tahografice; 

36. utilizarea unor dispozitive ilegale de manipulare a tahografului, diagramelor tahograf şi/sau cartelelor tahografice; 

...............................................

38. nedeclararea de către conducătorul auto a pierderii sau furtului cartelei tahografice la autoritatea competentă a statului pe teritoriul căruia s-a petrecut acest fapt.

	__
	Nemodificate
	

	11. 
	Pct.5, art.8 alin.(1), pct.8, 
13 - 14, 17 – 20, 22, 24 – 29, 31 şi 33
...............................................
8. nerespectarea perioadei minime de odihnă zilnică, într-un interval de 30 de ore, atunci când vehiculul este condus de un echipaj, în conformitate cu art. 8 alin. (5) din Regulamentul Parlamentului European şi al Consiliului (CE) nr. 561/2006, cu două ore sau mai mult; 
...............................................
13. nerespectarea prevederilor anexei I.B la Regulamentul Consiliului (CEE) nr. 3.821/85 prin montarea/repararea unor tahografe neomologate, nesigilate, necalibrate, defecte, calibrarea incorectă a tahografelor sau montarea, repararea, calibrarea unor tahografe de către un operator economic neautorizat; 

14. nerespectarea prevederilor anexei I.B la Regulamentul Consiliului (CEE) nr. 3.821/85 prin utilizarea unor tahografe neomologate, nesigilate, necalibrate, defecte sau care au termenul de valabilitate al verificării/calibrării periodice depăşit; 

...............................................
17. nerespectarea obligaţiei întreprinderii/operatorului de transport rutier de a descărca şi stoca la sediu, cel mai târziu la fiecare 28 de zile, datele din cartelele tahografice ale conducătorilor auto şi/sau nerespectarea obligaţiei de a descărca şi stoca la sediu, cel mai târziu la fiecare 90 de zile, datele din tahografele digitale ale vehiculelor pe care le utilizează, în conformitate cu Regulamentul Parlamentului European şi al Consiliului (CE) nr. 561/2006 şi cu Regulamentul Consiliului (CEE) nr. 3.821/85; 

18. nerespectarea prevederilor art.14 alin.(4) lit.a) din Regulamentul Consiliului (CEE) nr. 3.821/85 privind deţinerea de către un conducător auto a mai mult de o cartelă tahografică validă; 

19. nerespectarea prevederilor art.14 alin.(4) lit. a) din Regulamentul Consiliului (CEE) nr. 3.821/85 privind utilizarea de către un conducător auto a unei cartele tahografice eliberate altei persoane; 

20. nerespectarea prevederilor art.14 alin.(4) lit.a) din Regulamentul Consiliului (CEE) nr. 3.821/85 privind utilizarea unei cartele tahografice defecte sau expirate; 

...............................................
22. nerespectarea prevederilor art. 15 alin. (1) din Regulamentul Consiliului (CEE) nr. 3.821/85 privind utilizarea unor diagrame tahografice sau cartele tahografice murdare sau deteriorate, cu datele ilizibile; 
...............................................
24. nerespectarea prevederilor art.15 alin.(2) din Regulamentul Consiliului (CEE) nr. 3.821/85 privind scoaterea neautorizată a diagramei tahografice din tahograf sau a cartelei tahografice din tahograful digital înaintea terminării zilei de lucru, care afectează înregistrarea datelor relevante; 

25. nerespectarea prevederilor art. 15 alin. (2) din Regulamentul Consiliului (CEE) nr. 3.821/85 privind utilizarea diagramei tahografice sau a cartelei tahografice pentru o perioadă mai lungă decât cea prevăzută, care afectează înregistrarea datelor relevante;

26. nerespectarea de către conducătorul auto a obligaţiei prevăzute la art.15 alin.(2) din Regulamentul Consiliului (CEE) 3.821/85 privind introducerea manuală a unor date sau nerespectarea de către conducătorul auto a obligaţiei prevăzute la art.16 alin.(2) din Regulamentul Consiliului (CEE) 3.821/85 privind introducerea manuală a unor date în cazul defectării tahografului;
27. nerespectarea prevederilor art.26 pct.4 liniuţa a doua b) din Regulamentul Parlamentului European şi al Consiliului (CE) nr.561/2006 privind utilizarea cartelelor tahografice atunci când vehiculul este condus de un echipaj; 

28. nerespectarea prevederilor art.15 alin.(3) din Regulamentul Consiliului (CEE) nr.3.821/85 privind utilizarea comutatorului, omisiunea de a introduce manual în tahograful digital datele prevăzute la art.15 alin.(5) din Regulamentul Consiliului (CEE) nr.3.821/85; 

29. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind numele şi/sau prenumele conducătorului auto;

...............................................
31. neprezentarea în trafic a numărului necesar de diagrame tahografice, a cartelei tahografice sau a listărilor efectuate cu imprimanta tahografului digital, conform prevederilor Regulamentului Consiliului (CEE) nr. 3.821/85 sau Acordului AETR, după caz; 

...............................................
33. conducerea unui vehicul imobilizat de personalul cu atribuţii de inspecţie şi control;

 
	__
	2. La articolul I punctul 5, punctele 8, 13 - 14, 17 – 20, 22, 24 – 29, 31 şi 33 ale  alineatului (1) al articolului 8 se modifică şi vor avea următorul cuprins:
...............................................
„8. nerespectarea perioadei minime de odihnă zilnică, într-un interval de 30 de ore, atunci când vehiculul este condus de un echipaj, cu două ore sau mai mult; 

...............................................
13. montarea/repararea unor tahografe neomologate, nesigilate, necalibrate, defecte, calibrarea incorectă a tahografelor sau montarea, repararea, calibrarea unor tahografe de către un operator economic neautorizat; 

14. utilizarea unor tahografe neomologate, nesigilate, necalibrate, defecte sau care au termenul de valabilitate al verificării/calibrării periodice depăşit; 

...............................................
17. nerespectarea obligaţiei întreprinderii/operatorului de transport rutier de a descărca şi stoca la sediu, cel mai târziu la fiecare 28 de zile, datele din cartelele tahografice ale conducătorilor auto şi/sau nerespectarea obligaţiei de a descărca şi stoca la sediu, cel mai târziu la fiecare 90 de zile, datele din tahografele digitale ale vehiculelor pe care le utilizează; 

18. deţinerea de către un conducător auto a mai mult de o cartelă tahografică validă; 

19. utilizarea de către un conducător auto a unei cartele tahografice eliberate altei persoane; 

20. utilizarea unei cartele tahografice defecte sau expirate;

...............................................
22. utilizarea unor diagrame tahografice sau cartele tahografice murdare sau deteriorate, cu datele ilizibile; 

...............................................
24. scoaterea neautorizată a diagramei tahografice din tahograf sau a cartelei tahografice din tahograful digital înaintea terminării zilei de lucru, care afectează înregistrarea datelor relevante; 

25. utilizarea diagramei tahografice sau a cartelei tahografice pentru o perioadă mai lungă decât cea prevăzută, care afectează înregistrarea datelor relevante; 

26. nerespectarea de către conducătorul auto a obligaţiei privind introducerea manuală a unor date; 

27. încredinţarea unui vehicul cu tahograf digital unui conducător auto care nu deţine cartelă tahografică;

28. nerespectarea prevederilor privind utilizarea comutatorului tahografului; 

29. necompletarea pe diagrama tahograf a datelor privind numele şi/sau prenumele conducătorului auto; 

...............................................
31. neprezentarea în trafic a numărului necesar de diagrame tahografice, a cartelei tahografice sau a listărilor efectuate cu imprimanta tahografului digital;

...............................................
33. nerespectarea măsurii de imobilizare stabilită de personalul cu atribuţii de inspecţie şi control;”
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă 

	Pentru respectarea normelor de tehnică legislativă.
S-au eliminat trimiterile la Regulamentul 561/2006 şi Regulamentul 3821/85 întrucât aceste fapte se regăsesc şi în acordul AETR. Cele 3 acte sunt menţionate în partea introductivă a alin.(1), precizările din cuprinsul punctelor nemaifiind necesară.
Formularea este limitativă, întrucât anexa nr.I.B se referă doar la tahografele digitale, iar cele analogice sunt utilizate, încă, într-o proporţie considerabilă. 

Trimiterea la regulamente este restrictivă, fiind suficientă menţionarea faptei care constituie contravenţie.
Idem 
Idem 
Idem
Idem
Idem
Idem 
Idem 

Pentru claritatea textului legii.

Pentru corelare cu prevederile directivelor europene transpuse.

Trimiterea la regulamente este restrictivă, fiind suficientă menţionarea faptei care constituie contravenţie.
Pentru claritatea textului.
Trimiterea la regulament este restrictivă, fiind suficientă menţionarea faptei care constituie contravenţie.
Idem 
Pentru claritatea textului.



	12. 
	Pct.5, art.8 alin.(1), pct.37

37. nerespectarea obligaţiei de a asigura posibilitatea utilizării imprimantei tahografului digital în trafic la solicitarea personalului de control, conform prevederilor art.14 alin.(1) din Regulamentul Consiliului (CEE) nr. 3.821/85; 


	__
	3. La articolul I punctul 5, punctul 37 al alineatului (1) al articolului 8 se abrogă.
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă 

 
	Pentru corelare cu prevederile directivelor europene transpuse întrucât nici una din încălcările prevederilor art.14 alin.(1) din Regulamentul (CEE) nr.3.821/85 nu este calificată drept „încălcare foarte gravă” în cuprinsul anexei nr.III la Directiva 2006/22/CE.


	13. 
	Pct.5, art.8 alin.(2), partea introductivă

(2) Următoarele fapte reprezintă încălcări grave ale dispoziţiilor Regulamentului Parlamentului European şi al Consiliului (CE) nr. 561/2006 şi ale Regulamentului (CEE) nr. 3.821/85 şi constituie contravenţii, dacă acestea nu sunt considerate infracţiuni potrivit legii penale: 


	
	4. La articolul I punctul 5, partea introductivă a alineatului (2) al articolului 8 se modifică şi va avea următorul cuprins:
„(2) Următoarele fapte reprezintă încălcări grave ale dispoziţiilor Regulamentului Parlamentului European şi al Consiliului (CE) nr. 561/2006, ale Regulamentului (CEE) nr. 3.821/85 şi, după caz, ale Acordului AETR,  şi constituie contravenţii, dacă acestea nu sunt considerate infracţiuni potrivit legii penale:”
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă

	Pentru respectarea normelor de tehnică legislativă.

Regulamentul CE 561/2006 se aplică doar transporturilor efectuate integral pe teritoriul Uniunii Europene, Elveţiei şi al ţărilor părţi la Acordul privind Spaţiul Economic European, iar în cazul transporturilor internaţionale efectuate, fie şi parţial, în afara acestui teritoriu, se aplică prevederile Acordului AETR.

În cazul neincluderii prevederilor Acordului AETR, ordonanţa nu poate fi aplicabilă unei părţi importante din transporturile derulate pe teritoriul României, de ex. în cazul transporturilor derulate din Turcia în România, transportatorul în cauză este obligat să respecte, pe teritoriul României, Acordul AETR şi nu Regulamentul CE 561/2006, indiferent de ţara de înmatriculare a vehiculului.



	14. 
	Pct.5, art.8 alin.(2), pct. 1, 8, 11, 13 – 16
1. depăşirea perioadei zilnice de conducere, respectiv a perioadei maxime zilnice de conducere cu mai mult de o oră, dar mai puţin de două ore; 

...............................................

8. nerespectarea perioadei minime de odihnă zilnică, într-un interval de 30 de ore, atunci când vehiculul e condus de un echipaj, în conformitate cu art.8 alin.(5) din Regulamentul Parlamentului European şi al Consiliului (CE) nr. 561/2006, cu mai mult de o oră, dar mai puţin de două ore; 

...............................................

11. nerespectarea prevederilor art.14 alin.(1) din Regulamentul Consiliului (CEE) nr.3.821/85 privind asigurarea unui număr suficient de diagrame tahografice omologate, corespunzătoare tipului de tahograf utilizat pentru efectuarea operaţiunilor de transport rutier; 

...............................................

13. nerespectarea prevederilor art.15 alin.(3) din Regulamentul Consiliului (CEE) nr. 3.821/85 privind reglarea ceasului tahografului; 

14. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind data de începere şi data de încheiere a cursei; 

15. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind kilometrii înregistraţi la plecare; 

16. nerespectarea prevederilor art.16 alin.(1) din Regulamentul Consiliului (CEE) nr.3.821/85 privind obligativitatea reparării tahografului care s-a defectat în cursul călătoriei; 


	
	5. La articolul I punctul 5, punctele 1, 8, 11, 13 – 16 ale  alineatului (2) al articolului 8 se modifică şi vor avea următorul cuprins:
„1. depăşirea perioadei maxime zilnice de conducere cu mai mult de o oră, dar mai puţin de două ore; 

...............................................

8. nerespectarea perioadei minime de odihnă zilnică, într-un interval de 30 de ore, atunci când vehiculul e condus de un echipaj, cu mai mult de o oră, dar mai puţin de două ore; 

...............................................

11. neasigurarea unui număr suficient de diagrame tahografice omologate, corespunzătoare tipului de tahograf utilizat pentru efectuarea operaţiunilor de transport rutier; 

...............................................

13. nerespectarea prevederilor privind reglarea ceasului tahografului analogic; 

14. necompletarea pe diagrama tahograf a datelor de începere şi de încheiere a cursei; 

15. necompletarea pe diagrama tahograf a datelor privind kilometrii înregistraţi la plecare;

16. nerespectarea prevederilor privind obligativitatea reparării tahografului care s-a defectat în cursul călătoriei;”
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă 

	Pentru corelare cu prevederile directivelor europene transpuse.

Pentru claritatea textului.

S-au eliminat trimiterile la Regulamentul 561/2006 şi Regulamentul 3821/85 întrucât aceste fapte se regăsesc şi în acordul AETR. Cele 3 acte sunt menţionate în partea introductivă a alin.(2), precizările din cuprinsul punctelor nemaifiind necesare.

Pentru claritatea textului.

Pentru claritatea textului.

Trimiterea la regulament este restrictivă, fiind suficientă menţionarea faptei care constituie contravenţie

Idem 
Idem 


	15. 
	Pct.5, art.8 alin.(2), pct.2 – 7, 
9 – 10, 12, 17

...............................................

2. depăşirea perioadei săptămânale de conducere cu mai mult de 4 ore, dar mai puţin de 14 ore; 

3. depăşirea perioadei maxime de conducere, în două săptămâni consecutive, cu mai mult de 10 ore, dar mai puţin de 22 de ore şi 30 de minute; 
4. depăşirea perioadei maxime de conducere neîntreruptă cu mai mult de 30 de minute, dar mai puţin de o oră şi 30 de minute; 

5. nerespectarea perioadei minime de odihnă zilnică cu mai mult de o oră, dar mai puţin de două ore şi 30 de minute; 

6. nerespectarea perioadei minime de odihnă zilnică redusă, cu mai mult de o oră, dar mai puţin de două ore; 

7. nerespectarea perioadei de odihnă zilnică fracţionată cu mai mult de o oră, dar mai puţin de două ore; 

...............................................
9. nerespectarea perioadei minime de odihnă săptămânală redusă cu mai mult de două ore, dar mai puţin de 4 ore; 

10. nerespectarea perioadei minime de odihnă săptămânală normală cu mai mult de 3 ore, dar mai puţin de 9 ore; 

...............................................

12. nedepunerea la autoritatea competentă, de către conducătorul auto, a unei cereri de înlocuire a cartelei tahografice deteriorate, cu funcţionare defectuoasă, pierdută sau furată, în termen de 7 zile calendaristice de la data constatării deteriorării, funcţionării defectuoase, pierderii sau furtului acesteia; 

...............................................

17. lipsa semnăturii conducătorului auto de pe înregistrările efectuate manual la defectarea tahografului sau de pe rapoartele imprimate în cazul defectării, pierderii sau furtului cartelei tahografice. 


	__
	Nemodificate
	

	16. 
	Pct.5, art.8 alin.(3), partea introductivă

(3) Următoarele fapte reprezintă încălcări minore ale dispoziţiilor Regulamentului Parlamentului European şi al Consiliului (CE) nr. 561/2006 şi ale Regulamentului (CEE) nr. 3.821/85 şi constituie contravenţii: 


	
	6. La articolul I punctul 5, partea introductivă a alineatului (3) al articolului 8 se modifică şi va avea următorul cuprins:
„(3) Următoarele fapte reprezintă încălcări minore ale dispoziţiilor Regulamentului Parlamentului European şi al Consiliului (CE) nr. 561/2006, ale Regulamentului (CEE) nr. 3.821/85 şi, după caz, ale Acordului AETR, şi constituie contravenţii:”
Autori: d-nii deputaţi Victor Paul Dobre, Adrian Solomon, Kerekes Karoly


	Pentru respectarea normelor de tehnică legislativă.

Regulamentul CE 561/2006 se aplică doar transporturilor efectuate integral pe teritoriul Uniunii Europene, Elveţiei şi al ţărilor părţi la Acordul privind Spaţiul Economic European, iar în cazul transporturilor internaţionale efectuate, fie şi parţial, în afara acestui teritoriu, se aplică prevederile Acordului AETR.

În cazul neincluderii prevederilor Acordului AETR, ordonanţa nu poate fi aplicabilă unei părţi importante din transporturile derulate pe teritoriul României, de ex. în cazul transporturilor derulate din Turcia în România, transportatorul în cauză este obligat să respecte, pe teritoriul României, Acordul AETR şi nu Regulamentul CE 561/2006, indiferent de ţara de înmatriculare a vehiculului.



	17. 
	Pct.5, art.8 alin.(3), pct. 1, 8, 
12 – 18
1. depăşirea perioadei zilnice de conducere, respectiv a perioadei maxime zilnice de conducere cu până la o oră; 

...............................................

8. nerespectarea perioadei minime de odihnă zilnică, într-un interval de 30 de ore, atunci când vehiculul e condus de un echipaj, în conformitate cu art.8 alin.(5) din Regulamentul Parlamentului European şi al Consiliului (CE) nr. 561/2006, cu până la o oră; 
...............................................

12. nerespectarea prevederilor art.15 alin.(1) din Regulamentul Consiliului (CEE) nr. 3.821/85, privind utilizarea unor diagrame tahografice sau cartele tahografice murdare ori deteriorate, cu datele lizibile; 
13. nerespectarea prevederilor art.15 alin.(2) din Regulamentul Consiliului (CEE) nr. 3.821/85 privind scoaterea neautorizată a diagramei tahografice din tahograf sau a cartelei tahografice din tahograful digital înaintea terminării zilei de lucru, care nu afectează înregistrarea datelor relevante; 

14. nerespectarea prevederilor art.15 alin.(2) din Regulamentul Consiliului (CEE) nr. 3.821/85 privind utilizarea diagramei tahografice sau a cartelei tahografice pentru o perioadă mai lungă decât cea prevăzută, care nu afectează înregistrarea datelor relevante; 

15. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind locul de plecare şi de sosire; 

16. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind numărul de înmatriculare a vehiculului; 

17. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind kilometrii la sosire; 

18. necompletarea pe diagrama tahograf a datelor prevăzute la art.15 alin.(5) din Regulamentul Consiliului (CEE) 3.821/85 privind ora schimbării vehiculului; 


	__
	7. La articolul I punctul 5, punctele 1, 8, 12 – 18 ale  alineatului (3) al articolului 8 se modifică şi vor avea următorul cuprins:
„1. depăşirea perioadei maxime zilnice de conducere cu până la o oră; 

...............................................

8. nerespectarea perioadei minime de odihnă zilnică, într-un interval de 30 de ore, atunci când vehiculul e condus de un echipaj, cu până la o oră; 

...............................................

12. utilizarea unor diagrame tahografice sau cartele tahografice murdare ori deteriorate, cu datele lizibile; 

13. scoaterea neautorizată a diagramei tahografice din tahograf sau a cartelei tahografice din tahograful digital înaintea terminării zilei de lucru, care nu afectează înregistrarea datelor relevante; 

14. utilizarea diagramei tahografice sau a cartelei tahografice pentru o perioadă mai lungă decât cea prevăzută, care nu afectează înregistrarea datelor relevante; 

15. necompletarea pe diagrama tahograf a datelor privind locul de plecare şi de sosire; 

16. necompletarea pe diagrama tahograf a datelor privind numărul de înmatriculare a vehiculului; 

17. necompletarea pe diagrama tahograf a datelor privind kilometrii la sosire; 

18. necompletarea pe diagrama tahograf a datelor privind ora schimbării vehiculului;”
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă 

	Pentru respectarea normelor de tehnică legislativă.
Pentru claritatea textului.

Trimiterea la regulamente este restrictivă, fiind suficientă menţionarea faptei care constituie contravenţie.
Idem 
Idem 
Idem 

Idem 

Idem 

Idem 

Idem 



	18. 
	Pct.5, art.8 alin.(3), pct.2 – 7, 
9 – 11, 19

...............................................

2. depăşirea perioadei de conducere săptămânală cu până la 4 ore; 

3. depăşirea perioadei de conducere în două săptămâni consecutive cu până la 10 ore; 

4. depăşirea perioadei maxime de conducere neîntreruptă cu până la 30 de minute; 

5. nerespectarea perioadei minime de odihnă zilnică cu până la o oră; 

6. nerespectarea perioadei minime de odihnă zilnică redusă cu până la o oră; 

7. nerespectarea perioadei minime de odihnă zilnică fracţionată cu până la o oră; 

...............................................

9. nerespectarea perioadei minime de odihnă săptămânală redusă cu până la două ore; 

10. nerespectarea perioadei minime de odihnă săptămânală normală cu până la 3 ore; 

11. neasigurarea hârtiei necesare pentru imprimarea rapoartelor la controlul în trafic; 

...............................................

19. neintroducerea simbolului ţării în tahograf. 


	__
	Nemodificate
	

	19. 
	Pct.5, art.8 alin.(4)

(4) Falsificarea datelor înregistrate pe diagramele tahograf, a celor stocate în tahograf ori pe cartela tahografică sau a rapoartelor imprimate de tahograf se sancţionează conform legii penale." 


	
	8. La articolul I punctul 5,  alineatul (4) al articolului 8 se modifică şi va avea următorul cuprins:
„(4) Falsificarea datelor înregistrate pe diagramele tahograf, a celor stocate în tahograf ori pe cartela tahografică sau a rapoartelor imprimate de tahograf, a înregistrărilor manuale, precum şi a oricărui document de atestare a activităţii conducătorului auto se sancţionează conform legii penale.”
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă 

	Pentru respectarea normelor de tehnică legislativă.
Pentru corelare cu prevederile alin.(1)-(3).

	20. 
	Pct.6, art.9 alin.(1)
6. La articolul 9, alineatele (1) şi (2) se modifică şi vor avea următorul cuprins: 

„Art.9. - (1) Contravenţiile prevăzute la art.8 se sancţionează după cum urmează: 

a) cele de la alin.(1) pct.12, 14, 17, 21, 33 şi 34, cu amendă de la 10.000 lei la 20.000 lei, aplicabilă întreprinderii / operatorului de transport rutier; 

__

b) cele de la alin.(1) pct. 15, 16 şi 36, cu amendă de la 10.000 lei la 20.000 lei, aplicabilă întreprinderii/operatorului de transport rutier sau conducătorului auto, după caz; 

c) cele de la alin.(1) pct. 1-10, cu amendă de la 6.000 lei la 10.000 lei, aplicabilă întreprinderii/operatorului de transport rutier;

d) cele de la alin.(1) pct. 11, 30, 31, 32 şi 37, cu amendă de la 4.000 lei la 8.000 lei, aplicabilă întreprinderii/operatorului de transport rutier; 

e) cele de la alin. (1) pct. 18-20, 22-29 şi 38, cu amendă de la 4.000 lei la 8.000 lei, aplicabilă conducătorului auto; 
f) cea de la alin.(1) pct. 13, cu amendă de la 10.000 lei la 20.000 lei, aplicabilă atelierului autorizat sau operatorului economic care a montat sau a calibrat incorect tahograful; 

g) cea de la alin. (1) pct. 35, cu amendă de la 10.000 lei la 20.000 lei, aplicabilă operatorului economic sau conducătorului auto care a montat dispozitivele ilegale; 

h) cele de la alin.(2) pct.1-10, cu amendă de la 4.000 lei la 8.000 lei, aplicabilă întreprinderii / operatorului de transport rutier; 

i) cele de la alin. (2) pct. 11 şi 16, cu amendă de la 3.000 lei la 6.000 lei, aplicabilă întreprinderii / operatorului de transport rutier; 

j) cele de la alin. (2) pct. 12-15 şi 17, cu amendă de la 3.000 lei la 6.000 lei, aplicabilă conducătorului auto; 

k) cele de la alin. (3) pct. 1-10, cu amendă de la 3.000 lei la 6.000 lei, aplicabilă întreprinderii / operatorului de transport rutier; 

l) cele de la alin. (3) pct. 11 şi 12, cu amendă de la 2.000 lei la 4.000 lei, aplicabilă întreprinderii / operatorului de transport rutier; 

m) cele de la alin. (3) pct. 13-19, cu amendă de la 2.000 lei la 4.000 lei, aplicabilă conducătorului auto. 


	
	9. La articolul I punctul 6, alineatul (1) al articolului 9 se modifică şi va avea următorul cuprins:
„Art.9. - (1) Contravenţiile prevăzute la art.8 se sancţionează după cum urmează: 

a) cu amendă de la 8.000 lei la 16.000 lei, faptele prevăzute la alin.(1) pct. 12, 14, 17, 21, 27, 33 şi 34, aplicată întreprinderii / operatorului de transport rutier; 

b) cu amendă de la 8.000 lei la 12.000 lei, fapta prevăzută la alin.(1) pct.13 aplicabilă atelierului care a montat, reparat şi calibrat incorect tahograful şi fapta prevăzută la alin.(1) pct.35, aplicabilă operatorului economic sau conducătorului auto care au montat dispozitive ilegale; 

c) cu amendă de la 4.000 lei la 8.000 lei faptele prevăzute la alin.(1) pct.15, 16, 18-20, 22-26, 28-30, 36 şi 38 aplicabilă conducătorului auto şi faptele prevăzute la alin.(1) pct.1-11, 31 şi 32 aplicabilă întreprinderii / operatorului de transport rutier;
d) cu amendă de la 3.000 lei la 6.000 lei faptele prevăzute la alin.(2) pct.1-11 şi 16 aplicabilă întreprinderii/ operatorului de transport rutier şi faptele prevăzute la alin.(2) pct.12-15 şi 17 aplicabilă conducătorului auto;
e) cu amendă de la 1.500 lei la 3.000 lei faptele prevăzute la alin.(3) pct.1-12 aplicabilă întreprinderii/ operatorului de transport rutier şi faptele prevăzute la alin.(3) pct.13-19, aplicabilă conducătorului auto.”
Autori: d-nii deputaţi Victor Paul Dobre, Kerekes Karoly, Iulian Vladu, Cornel Ghiţă 
	Cuantumul amenzilor stabilite prin ordonanţă a fost redus ţinând cont atât de sancţiunile similare aplicate în celelalte state din Uniunea europeană cât şi de solicitările asociaţiilor patronale din transporturile rutiere.
Totodată, s-a făcut o diferenţiere mai clară a situaţiilor când sancţiunile se aplică operatorilor de transport şi, respectiv, conducătorilor auto.
Lit.b) este reformularea lit.f) şi g) iniţiale.

Lit.b-e) iniţiale au fost reformulate ca lit.c).

Lit.f)-g) iniţiale au fost reformulate ca lit.b).
Lit.h)-j) iniţiale au fost reformulate ca lit.d)
Lit.k)-m) au fost reformulate ca lit.e).


	21. 
	Pct.6, art.9 alin.(2)
(2) În măsura în care contravenţiile referitoare la respectarea timpilor de conducere, odihnă sau pauze sunt constatate în trafic, precum şi în toate celelalte situaţii în care conducătorul auto nu poate dovedi efectuarea pauzelor şi/sau perioadelor minime de odihnă prevăzute de legislaţia în vigoare, suplimentar faţă de sancţiunea cu amenda prevăzută la alin. (1) se va aplica şi sancţiunea imobilizării vehiculului până la îndeplinirea condiţiilor de legalitate pentru continuarea transportului." 


	
	Nemodificat 


	

	22. 
	Art.II. - În termen de cel mult 90 de zile de la intrarea în vigoare a prezentei ordonanţe, Ministerul Transporturilor şi Infrastructurii va modifica în mod corespunzător Normele metodologice privind activitatea de control al respectării perioadelor de conducere, pauzelor şi perioadelor de odihnă ale conducătorilor auto şi al utilizării aparatelor de înregistrare a activităţii acestora, aprobate prin Ordinul ministrului transporturilor nr.1.058/2007, publicat în Monitorul Oficial, Partea I, nr. 721 din 25 octombrie 2007. 


	__
	Nemodificat
	

	23. 
	Art.III. - Ministerul Transporturilor şi Infrastructurii comunică Comisiei Europene textele dispoziţiilor de drept intern, inclusiv actele administrative adoptate pentru implementarea măsurilor legislative luate în domeniul prevenirii şi detectării manipulării înregistrărilor cu tahograful, al legislaţiei sociale cu privire la activităţile de transport rutier şi al aparaturii de înregistrare în transportul rutier. 


	__
	Nemodificat
	

	24. 
	Art.IV. - Prezenta ordonanţă intră în vigoare în 10 zile de la data publicării în Monitorul Oficial al României, Partea I.


	__
	Nemodificat 
	

	25. 
	Prezenta ordonanţă transpune prevederile Directivei 2009/4/CE a Comisiei din 23 ianuarie 2009 privind contramăsuri de prevenire şi detectare a manipulării înregistrărilor cu tahograful, de modificare a Directivei 2006/22/CE a Parlamentului European şi a Consiliului privind condiţiile minime pentru punerea în aplicare a Regulamentelor (CEE) nr. 3.820/85 şi (CEE) nr. 3.821/85 ale Consiliului privind legislaţia socială referitoare la activităţile de transport rutier şi de abrogare a Directivei 88/599/CEE a Consiliului, publicată în Jurnalul Oficial nr. L 21 din 24 ianuarie 2009, p. 39-40, şi prevederile Directivei 2009/5/CE a Comisiei din 30 ianuarie 2009 de modificare a Directivei 2006/22/CE a Parlamentului European şi a Consiliului privind condiţiile minime pentru punerea în aplicare a Regulamentelor (CEE) nr. 3.820/85 şi (CEE) nr. 3.821/85 ale Consiliului privind legislaţia socială referitoare la activităţile de transport rutier, publicată în Jurnalul Oficial nr. L 29 din 31 ianuarie 2009, p. 45-50.


	__
	Nemodificat 
	





PREŞEDINTE,






SECRETAR,





Victor Paul Dobre





Kerekes Karoly

Şef serviciu, 

Consilier parlamentar Elena MESAROŞ

